08/11/2021 | Administración LocalMunicipal
A Coruña
Xestión Tributaria
Aprobación inicial da nova Ordenanza fiscal 23 e do expediente de modificación das ordenanzas fiscais nº 1, 6, 7, 15, 32, 30, 54 e 55 e das ordenanzas reguladora da prestación patrimonial de carácter público non tributarias

O Concello Pleno, na sesión celebrada o día 4 de novembro de 2021, acordou a: - Aprobación inicial da nova Ordenanza fiscal número 23, reguladora da taxa pola utilización privativa e aproveitamentos especiais constituídos en solo, subsolo e voo da vía pública a favor de empresas explotadoras de servizos de telefonía móbil, para o exercicio 2022. - Aprobación inicial da modificación da Ordenanza fiscal número 1, reguladora da taxa pola tramitación e expedición de documentos administrativos, para o exercicio 2022. - Aprobación inicial da modificación da Ordenanza fiscal número 6, reguladora da taxa pola prestación do servizo de recollida e tratamento de lixo e residuos sólidos urbanos, para o exercicio 2022. - Aprobación inicial da modificación da Ordenanza fiscal número 7, reguladora da taxa pola prestación do servizo da rede de sumidoiros, para o exercicio 2022. - Aprobación inicial da modificación da Ordenanza fiscal número 15, reguladora da taxa pola prestación de servizos nas instalacións deportivas municipais, para o exercicio 2022. - Aprobación inicial da modificación da Ordenanza fiscal número 22, reguladora da taxa pola ocupación do subsolo, do solo e do voo das vías públicas e doutros terreos de dominio público local, para o exercicio 2022. - Aprobación inicial da modificación da Ordenanza fiscal número 30, reguladora da taxa pola prestación de servizos nos mercados municipais, para o exercicio 2022. -Aprobación inicial da modificación da Ordenanza fiscal número 32, reguladora da taxa pola ocupación de terreos de uso público local con depósitos e aparellos distribuidores de combustible e, en xeral, de calquera artigo ou mercancía; así como polo aproveitamento especial do dominio público local derivado da utilidade asociada á instalación de depósitos aparellos distribuidores, caixeiros e outros elementos similares con acceso fronte a vías públicas ou outros terreos de dominio público, para o exercicio 2022. - Aprobación inicial da modificación da Ordenanza fiscal número 54, reguladora do Imposto sobre Actividades Económicas, para o exercicio 2022. - Aprobación inicial da modificación da Ordenanza fiscal número 55, reguladora do Imposto sobre Construcións, Instalacións e Obras, para o exercicio 2022. - Aprobación inicial da modificación da Ordenanza reguladora da prestación patrimonial de carácter público non tributaria pola subministración e utilización de auga potable e servizos auxiliares no termo municipal da Coruña, para o exercicio 2022. - Aprobación inicial da modificación da Ordenanza reguladora da prestación patrimonial de carácter público non tributaria polo servizo de depuración e saneamento no termo municipal da Coruña para o exercicio 2022. Os acordos provisionais estarán exposto ao público durante o prazo de trinta días hábiles, mediante edito publicado no taboleiro de edictos do Concello, coa finalidade de que os interesados poidan examinar o expediente e presenten as reclamacións que estimen oportunas, de conformidade co disposto no artigo 17 do Real Decreto Lexislativo 2/2004, de 5 de marzo, polo que se aproba o texto refundido da lei reguladora das facendas locais, e no artigo 49 da Lei 7/1985, de 2 de abril, reguladora das bases do réxime local. De non presentarse reclamacións no citado prazo, os acordos provisionais elevaranse automaticamente a definitivos e procederase á publicación do texto íntegro das ordenanzas. Os expedientes administrativos están posto a disposición dos interesados, para o seu exame, no Servizo de Xestión Tributaria do Concello da Coruña – Rúa da Franja nº 20 e no taboleiro de edictos da Sede electrónica do Concello https:// sede. coruna. gob. es A Coruña, 4 de novembro de 2021 O director de Economía, Facenda e Réxime Interior Manuel Angel Jove Losada